Ахәыҷтәы ансамбль Гагратәи аҟазара ашкол аҟны еиҿкааужьҭеит хә-шықәса ҵуеит. Ансамбль асахьаркыратә напхгаҩыс дыҟоуп Ҭенгьиз Какәбаа. Апроект "Агәалашәара амҩақәа" аҳәаақәа рҭагӡаз раԥхьатәи аконцерт мҩаԥган Нальчик.
Ансамбль "Гагрыԥшь" инанагӡон кавказтәи акәашарақәеи аурыс кәашарақәеи. Ансамбль аҟны икәашо рықәра 3 — 14 шықәса иҟоуп. Аномерқәа ирылахәуп 80-ҩык рҟынӡа акәашацәа.
Ансамбль аиҵбыратә гәыԥ адефиле иалахәын. Ахәаԥшцәа идырбан апроект азы ҷыдала иаԥҵаз амилаҭ маҭәа. Аколлекциа автор ансамбль администратор Раиса Арсҭааԥҳа лоуп. Ахореографиатә студиаҿ аҵара рҵоит 150-ҩык рҟынӡа ахәыҷқәеи ақәыԥшцәеи.